'Benipeixcar Festiu' 2021 reprén la resta d'activitats amb totes les mesures de seguretat
08 juliol 2021

## 'Benipeixcar Festiu' 2021 reprén la resta d'activitats amb totes les mesures de seguretat08 juliol 2021Última actualització: 12 juliol 2021

![](../gestion/img/fa5bf0918e24f8d96604ec8490b2cf98d2e082ce345d732194150cf7ef58020f.jpg)  
  

El **regidor d’Escena Urbana i Política, Jose Manuel Prieto,** i la **presidenta de la Junta del Districte de Benipeixcar, Amparo Victoria,** han anunciat aquest matí que la programació cultural de ‘Benipeixcar Festiu’ 2021 reprén la seua activitat els dies 9 i 10 de juliol per a oferir al barri unes festes alternatives de les que puguen gaudir amb totes les mesures de seguretat.

Es tracta d’una dinàmica que l’Ajuntament de Gandia està realitzant a les diferents barriades de Gandia amb l’esperit de que la ciutadania puga gaudir d’unes festes adaptades al context de pandèmia encara que no s’hi celebren amb tota la normalitat desitjada.

Pel que fa al ‘Benipeixcar Festiu’ 2021, Victoria ha tornat a agrair el suport i la implicació de totes les associacions del barri que any rere any fan possible la celebració de diferents activitats.

Així, la programació restant de les festes de Benipeixcar d’enguany és la següent:

**Divendres 9**

*   22 hores: Soundcheck CoverBand a la Plaça de Benipeixcar. Concert musical de versions del grup d’artistes format a Gandia, els quals realitzaran un recull de cançons del pop-rock de parla anglesa.

**Dissabte 10**

*   20 hores: Missa a l’Església Sant Cristòfol en honor al seu patró.
*   21.30 h.: Concert de la Banda UAM Sant Francesc de Borja de Gandia a la Plaça del Doctor Ferran, sota la direcció del mestre Vicent Ferrer Martí. La banda musical hi oferirà un repertori variat des del pasdoble, la sarsuela o els musicals, entre altres.
*   22.45 h.: Castell de focs d’artifici al pàrquing del Pavelló d’Esports Raval Benipeixcar, a càrrec de la pirotècnica Borredà.